Иван Шишкин исемендәге бульвар (Яр Чаллы)

Иван Шишкин исемендәге бульвар () — Татарстанның Яр Чаллы шәһәрендәге урам.
Почта индекслары 423815, 423818. 
Координатлары 55.748813°, 52.430031°.

 Тарих 
200px|thumb|right|Шишкин бульварындагы чыршылар
Урамга исем 1972 елда бирелгән.

2017 елның 18 ноябрендә яңартылган Иван Шишкин исемендәге бульварны ачу тантанасы була  Наиль Магдеев открыл обновленный Шишкинский бульвар. business-gazeta.ru, 18.11.2017. Урам стиле Чаллы архитекторлары Рамил Сафиуллин, Илдар Мирхаҗиянов, Ольга Кутуева һәм Вәсил Нәбиуллин проекты буенча рәссам Иван Шишкинның (1832—1898) тормыш юлына бәйләп төзекләндерелгән. Урамны үзгәртеп кору бәясе — 60 млн сум.

 Тасвирлама 
Бульварның гомуми мәйданы 1,8 га. Урамда тере табигатькә хас элементлар өстенлек итә. Кече архитектура формалары кызыл төстә. Рәссам иҗатын искә төшереп торучы купшы чыршылар үсеп утыра. Скейт-парк корылган. Актив ял итү һәм тыныч ял итү урыннары бар. Параметрик эскәмияләр белән ролледром ясалган  Шишкинский бульвар: красные тона, портрет художника и оригинальные детские зоны. Официальный сайт города Набережные Челны.

 Урнашуы 
Яр Чаллы шәһәренең (Яңа шәһәр) Автозавод районы 28, 29, 30 нчы комплексларында урнашкан урам.

Автозавод проспектыннан башланучы Шишкин проезды белән киселештә башлана. Вахитов проспекты белән киселештә тәмамлана.

 Игътибарга лаеклы объектлар 
 8нче йорт — массаж һәм психология үзәге 
 9нчы йорт — 19нчы урта мәктәп
 11нче йорт — 77нче гимназия
 26нчы йорт — 15нче урта мәктәп
 28нче йорт — 28нче санлы «Снежинка» балалар бакчасы 

 Әдәбият 
 Набережные Челны. Карта города и его окрестностей. Екатеринбург: ФГУП «Уралаэрогеодезия», 2012. ISBN 598362511-X

 Сылтамалар 
 Шишкин бульвары Яр Чаллы картасында
    «Шишкин бульвары дуслары» төркеме сәхифәсе. vk.com
  Бульвар имени Шишкина. Наши Челны
  Шишкинский бульвар. park.tatar

 Искәрмәләр 

Төркем:Яр Чаллы урамнары
Төркем:Иван Шишкин хөрмәтенә аталган объектлар